b'\n_START_ARTICLE_\nKatju\xc5\xa1a (pesem)\n_START_PARAGRAPH_\nKatju\xc5\xa1a (rusko \xd0\x9a\xd0\xb0\xd1\x82\xd1\x8e\xcc\x81\xd1\x88\xd0\xb0) je ruska vojna pesem o dekletu, hrepene\xc4\x8dem po svojem ljubem, ki je v vojski. Katju\xc5\xa1a je okraj\xc5\xa1anka od imena Katarina (\xd0\x95\xd0\xba\xd0\xb0\xd1\x82\xd0\xb5\xd1\x80\xd0\xb8\xd0\xbd\xd0\xb0)._NEWLINE_Zlo\xc5\xbeil jo je Matvej Blantner leta 1938, besedilo je napisal Mihail Izakovski. Prva jo je izvedla Lidija Ruslanova. Zmotno je mnenje, da je melodija Katju\xc5\xa1e izvirno Blantnerjevo delo. Prvi jo je uporabil \xc5\xbee Stravinski v operi Mavra (1922) in so jo kasneje priredili za Chanson Russe (1937)._NEWLINE_Po pesmi Katju\xc5\xa1a so nadeli vzdevek sovjetskemu ve\xc4\x8dcevnemu raketnemu oro\xc5\xbeju BM-8, BM-13 in BM-31 Katju\xc5\xa1a.'